<classify> KAMPUNI ya Sukari ya Kilombero KSC imeeleza kuwa upembuzi yakinifu wa utekelezaji mradi mkubwa wa upanuzi wa kiwanda, unaendelea vizuri na sasa umefi kia katika hatua nzuri.Akizungumza na waandishi wa habari mjini hapa, Mkurugenzi Mkuu wa KSC, Guy Williams alisema wanahisa watakutana katika siku za karibuni na kupitia ripoti za awali za utafiti wa kutekeleza mradi huo ili kutathmini uwezekano wa mradi na kuchunguza upatikanaji wa mtaji, kwa kuwasilisha kwa wanahisa wake kwa idhini ya mradi mapema 2020, iwapo matokeo ya utafiti yataonekana kuwa ni mazuri kwa utekelezaji wake.Kwa kuzingatia matokeo mazuri ya upembuzi yakinifu na kufanikiwa kupata fedha zitakazohitajika kutekeleza, mradi utawasilishwa kupata idhini ya mwisho kutoka kwa wanahisa wa KSC ikiwemo Serikali ya Tanzania ambayo ina hisa asilimia 25 katika Kampuni ya Sukari ya Kilombero ifikapo mwishoni mwa mwezi Februari mwaka 2020.Mradi ukiidhinishwa, ujenzi utaanza mara moja na inakadiriwa kuwa umekamilika hadi ifikapo mwezi Juni mwaka 2022, alisema Williams, akibainisha kuwa mradi wa upanuzi wa KSC, utaongeza uwezo wa uzalishaji wa sukari mara mbili kutoka tani 125,000 hadi tani 265,000 za sukari kwa mwaka.Alisema kwa sasa mchango wa KSC katika ukuzaji uchumi ni Sh bilioni 400 kwa mwaka. Alisema iwapo mradi wa upanuzi utatekelezwa, kuna uwezekano mchango wa kampuni kuongezeka mara mbili hadi kufikia Sh bilioni 784.Meneja wa Uhusiano na Masuala ya Ndani wa KSC, Joseph Rugaimukamu alisema mradi utaongeza idadi ya wakulima wa miwa, wanaoshirikiana na kampuni kutoka 8,000 hadi 16,000, na kuongeza uzalishaji wa miwa kutoka wastani wa tani 500,000 wanazozalisha kwa sasa kufikia tani 1,450,000 kwa mwaka.  <topic>: KITAIFA 